SI

Články 17 a 18 resp. všetky vnútroštátne pravidlá podľa Pravidiel o preprave a ochrane hotovosti a iných dodávok cenín (Úradný vestník Slovinskej republiky č. < 0} {0><}78{> 96/05, < 016/08, 81/08, 86/09 a 17/11), články 16 až 20. Článok 16 (preprava chránených cenín triedy 1 nepresahujúcich protihodnotu 30 000 EUR) 1. Preprava chránených cenín triedy 1 sa vykonáva za prítomnosti dvoch ozbrojených zamestnancov bezpečnostnej služby. 2. Preprava sa vykonáva v upravenom vozidle, ktoré má toto vybavenie: — fyzicky oddelenú osobnú a nákladnú časť vozidla s pevnou a tvrdou priehradkou, ktorá umožňuje uloženie chránených cenín z osobnej časti do nákladnej časti, — nákladnú časť bez okien, — zabudovaný trezor z plechu v nákladnej časti, ktorý umožňuje uloženie cenín do nákladnej časti cez škáru alebo otvor v osobnej časti vozidla, — poplachové zariadenie, ktoré sa spustí po násilnom vstupe, — systém blokujúci motor, ktorý bráni odtiahnutiu vozidla, — komunikačný a monitorovací systém. 3. Bez ohľadu na ustanovenie v 3. zarážke predchádzajúceho odseku je prepravu chránených cenín možné vykonať, ak sú ceniny technicky zabezpečené a uložené v upravenom kufríku, upravenej taške alebo kazete. Tieto musia byť osobitne označené a skonštruované tak, aby znemožnili násilné otvorenie a upozornili na takýto prípad zvukovým, svetelným, dymovým alebo technickým signálom. Ich preprava sa vykonáva v nákladnej časti vozidla. 4. Bez ohľadu na ustanovenie v odseku 1 je prepravu chránených cenín možné vykonať s jedným ozbrojeným zamestnancom strážnej služby, ak sú chránené ceniny zabezpečené certifikovaným systémom na zafarbenie alebo znehodnotenie hotovosti. 5. Zamestnanci bezpečnostnej služby majú oblečené nepriestrelné vesty alebo košele. Článok 17 (preprava chránených cenín triedy 2 nepresahujúcich protihodnotu 200 000 EUR na každé prepravné vozidlo) 1. Preprava chránených cenín triedy 2 sa vykonáva za prítomnosti dvoch ozbrojených zamestnancov bezpečnostnej služby. 2. Preprava sa vykonáva v upravenom vozidle, ktoré má toto vybavenie: — fyzicky oddelenú osobnú a nákladnú časť pevnou a tvrdou priehradkou, — nákladnú časť bez okien, — zabudovaný trezor v nákladnej časti, ktorý je vyrobený z nepriestrelného plechu s vlastnosťami, ktoré znemožňujú jeho prevŕtanie alebo rozrezanie a ktorý je namontovaný z vnútornej strany karosérie vozidla a umožňuje, aby do neho hotovosť bola vložená cez škáru alebo otvor v osobnej časti, — poplachové zariadenie, ktoré sa spustí po násilnom vstupe, — systém blokujúci motor, ktorý bráni odtiahnutiu vozidla, — komunikačný a monitorovací systém. 3. Bez ohľadu na ustanovenie v 3. zarážke predchádzajúceho odseku je prepravu chránených cenín možné vykonať, ak sú ceniny technicky zabezpečené a uložené v upravenom kufríku, upravenej taške alebo kazete. Tieto musia byť osobitne označené a skonštruované tak, aby znemožnili násilné otvorenie a upozornili na takýto prípad zvukovým, svetelným, dymovým alebo technickým signálom. Ich preprava sa vykonáva v nákladnej časti vozidla. 4. Zamestnanci bezpečnostnej služby majú oblečené nepriestrelné vesty alebo košele. Článok 17a (preprava chránených cenín triedy 3 nepresahujúcich protihodnotu 800 000 EUR na každé prepravné vozidlo) 1. Preprava chránených cenín triedy 3 sa vykonáva za účasti najmenej dvoch ozbrojených zamestnancov bezpečnostnej služby. 2. Preprava sa vykonáva v obrnenom vozidle, ktoré má toto vybavenie: — oddelenú časť pre posádku a pre náklad, — časť pre posádku je chránená proti strelivu M2/C2 zo všetkých štyroch strán, — nákladnú časť, ktorá je obrnená a má vonkajšie dvere s doplnkovou uzamykateľnou priečnou závorou, — poplachové zariadenie, — nainštalovaný systém na diaľkové zablokovanie vozidla alebo motora s možnosťou aktivácie z bezpečnostného riadiaceho strediska, — interkomunikačné zariadenie, — komunikačný a monitorovací systém. 3. Zamestnanci bezpečnostnej služby majú oblečené nepriestrelné vesty. Článok 18 (preprava chránených cenín triedy 4 nepresahujúcich protihodnotu 4 000 000 EUR na každé prepravné vozidlo) 1. Preprava chránených cenín triedy 4 sa vykonáva za účasti najmenej troch ozbrojených zamestnancov bezpečnostnej služby. 2. Preprava sa vykonáva v obrnenom vozidle, ktoré má toto vybavenie: — oddelenú časť pre posádku a pre náklad, — časť pre posádku je chránená proti strelivu FB 3 zo všetkých štyroch strán, — nákladnú časť bez okien, ktorá má vonkajšie dvere s doplnkovou uzamykateľnou priečnou závorou, — poplachové zariadenie, — nainštalovaný systém na diaľkové zablokovanie vozidla alebo motora s možnosťou aktivácie z bezpečnostného riadiaceho strediska, — interkomunikačné zariadenie, — komunikačný a monitorovací systém. 3. Zamestnanci bezpečnostnej služby majú oblečené nepriestrelné vesty. Článok 19 (preprava chránených cenín triedy 5 nepresahujúcich protihodnotu 8 000 000 EUR na každé prepravné vozidlo) 1. Preprava chránených cenín triedy 5 sa vykonáva za účasti najmenej troch ozbrojených zamestnancov bezpečnostnej služby. 2. Zamestnanci bezpečnostnej služby majú oblečené aspoň tieto ochranné pomôcky: — nepriestrelné vesty a — bezpečnostné prilby. 3. Preprava sa vykonáva v obrnenom vozidle, ktoré má toto vybavenie: — oddelenú časť pre náklad, vodiča a zamestnancov strážnej služby, — vozidlo musí byť chránené proti strelivu minimálne kategórie FB 3 zo všetkých štyroch strán, — nákladnú časť bez okien so zadnými dverami a prístupom k nákladu z časti pre posádku, — poplachové zariadenie, — interkomunikačné zariadenie, — kamerový systém v zadnej časti vozidla s ovládaním v kabíne vodiča, — komunikačný systém, — monitorovací systém, ktorý umožňuje nepretržité online sledovanie pohybu cenín z bezpečnostného riadiaceho strediska v intervaloch, ktoré nie sú dlhšie ako 1 minúta a ktorý umožňuje kedykoľvek určiť presnú polohu chránených cenín, — nainštalovaný systém na diaľkové zablokovanie vozidla alebo motora, ktorý nie je možné vypnúť priamo vo vozidle. 4. Preprava takýchto cenín sa vykonáva v sprievode osobného vozidla s dvomi ozbrojenými zamestnancami bezpečnostnej služby. Sprievodné vozidlo je vybavené zariadením na priamu komunikáciu s bezpečnostným riadiacim strediskom. Článok 20 (preprava chránených cenín triedy 6 nepresahujúcich protihodnotu 8 000 000 EUR na každé prepravné vozidlo) 1. Preprava chránených cenín triedy 6 sa vykonáva za účasti najmenej troch ozbrojených zamestnancov bezpečnostnej služby. 2. Zamestnanci bezpečnostnej služby majú oblečené aspoň tieto ochranné pomôcky: — nepriestrelné vesty a — bezpečnostné prilby. 3. Preprava sa vykonáva v obrnenom vozidle, ktoré je vybavené v súlade s ustanovením odseku 3 predchádzajúceho článku a chránené proti strelivu FB 4. 4. Preprava sa vykonáva v sprievode obrneného vozidla, ktoré je chránené proti strelivu minimálne kategórie FB 3 zo všetkých štyroch strán, s tromi ozbrojenými zamestnancami strážnej služby. Sprievodné vozidlo musí byť vybavené zariadením na priamu komunikáciu s bezpečnostným riadiacim strediskom. Pravidlá na vykonávanie nariadenia (EÚ) č. 1214/2011 sú vo fáze schvaľovania a obsahujú niektoré osobitné predpisy: — umožňujú, aby zahraničné podniky CIT za podmienok stanovených v nariadení (EÚ) č. 1214/2011 prepravovali v Slovinsku aj hotovosť v inej mene (nielen eurovú hotovosť), ktorej suma prevyšuje 20 % celkovej prepravovanej hotovosti, ako je stanovené v nariadení (EÚ) č. 1214/2011, — umožňujú, aby zahraničné podniky CIT za podmienok stanovených v nariadení (EÚ) č. 1214/2011 prepravovali v Slovinsku aj iné ceniny (nielen eurovú hotovosť alebo inú hotovosť), ktorých preprava nie je upravená v nariadení (EÚ) č. 1214/2011. Ceniny predstavujú vzácne kovy, drahé kamene, umelecké diela, predmety kultúrneho dedičstva, cenné dokumenty atď. Predmet kultúrneho dedičstva je predmet, ktorý je ako taký ohodnotený na základe pravidiel pre hodnotenie predmetov kultúrneho dedičstva, národného bohatstva v súlade s pravidlami na ochranu a uloženie národného bohatstva a predmetov múzejného charakteru v súlade s pravidlami na ochranu a uloženie predmetov múzejného charakteru. Ak to nie je z dôvodu osobitných okolností možné, môže sa použiť článok 22 Pravidiel o preprave a ochrane hotovosti a iných dodávok cenín (Úradný vestník Slovinskej republiky č. < 0} {0><}78{> 96/05, < 016/08, 81/08, 86/09 and 17/11).

Článok 20 resp. všetky vnútroštátne pravidlá podľa Pravidiel o preprave a ochrane hotovosti a iných dodávok cenín (Úradný vestník Slovinskej republiky č. < 0} {0><}78{> 96/05, < 016/08, 81/08, 86/09 and 17/11), články 16 až 20 ako je popísané pre bankovky.